శీలం భద్రయ్య

శీలం భద్రయ్య తెలంగాణ ప్రాంతానికి చెందిన కవి, విమర్శకుడు, రచయిత, రంగస్థల నటుడు, ఉపాధ్యాయుడు. ప్రస్తుతం ఈయన నల్లగొండ పట్టణంలో స్థిరపడ్డాడు.  
జీవిత విశేషాలు
ఇతడు సూర్యాపేట జిల్లా, తుంగతుర్తి మండలం, అన్నారం గ్రామంలో 1980, డిసెంబరు 24వ తేదీన శీలం బుచ్చయ్య, యాదమ్మ దంపతులకు జన్మించాడు. ఇతడు ప్రాథమిక విద్యను అన్నారం గ్రామంలో, ఇంటర్మీడియెట్ తుంగతుర్తిలో చదువుకున్నాడు. తరువాత నల్లగొండలోని నాగార్జున ప్రభుత్వ కళాశాల నుండి డిగ్రీ చదివాడు. ఉస్మానియా విశ్వవిద్యాలయం నుండి తెలుగు సాహిత్యంలో స్నాతకోత్తర పట్టా పుచ్చుకున్నాడు. ప్రస్తుతం వృత్తిరిత్యా ప్రభుత్వ మోడల్ స్కూల్ జూనియర్ కళాశాల లో పోస్ట్ గ్రాడ్యుయేట్ టీచర్ (పిజిటి)  తెలుగు ఉపాధ్యాయుడుగా పనిచేస్తున్నాడు.
సాహిత్యరంగం
ఇతని రచనలు 2017 నుండి వెలుగు చూస్తున్నాయి. నమస్తే తెలంగాణ పత్రికలో మొదటి కథ “కేంపు చెరువు” అచ్చయింది. ఇప్పటి వరకు ఇతడు సుమారు 40 కథలను నమస్తే తెలంగాణ, వెలుగు దినపత్రిక, తెలుగు వెలుగు, నవతెలంగాణ, సాక్షి మొదలైన వివిధ పత్రికలలో ప్రకటించాడు. 15 కథలతో లొట్టపీసు పూలు అనే కథాసంపుటిని ముద్రించాడు. ఈ పుస్తకం ఉపరాష్ట్రపతి ముప్పవరపు వెంకయ్య నాయుడుతో పాటు ఈనాడు గ్రూపు యాజమాన్యం అధినేత రామోజీరావు సహా పలువురి ప్రశంసలను అందుకుంది. ఇతడి కథల్లో తెలంగాణ భాష, రజాకార్ల నాటి దురాగతాలు, గ్రామీణ సంస్కృతి పేర్కొనబడి, భావితరాలకు అందించాల్సిన చారిత్రక వారసత్వం ఉందని వెంకయ్యనాయుడు అభిప్రాయపడ్డాడు. 

ఇతడు రెండవ కథా సంపుటి "గంగెద్దు" ను 2022లో రచించాడు. ఇందులోని 14 కథలు విమర్శకుల మన్నన పొందాయి. 2023లో ఖూని నాటికను రచించాడు. 2025లో ముస్తాదు కవిత్వం రాశాడు. తెలంగాణ తెలుగు సాహిత్యంలో ఇది మొట్టమొదటి గౌడ కవితా సంపుటిగా రికార్డులకెక్కింది. 2025 సంవత్సరంలో “పేర్పు” విభిన్న వ్యాసాలను ప్రచురించాడు. ఇతడు తెలుగు భాష, సాహిత్యంపై రాసిన వ్యాసాలు  పలు పత్రికల్లో అచ్చయ్యాయి. తెలంగాణ సాహిత్యంలో గౌడుల జీవితం కవిత్వంలోకి తెచ్చి బహుజన సాహిత్యానికి ఇతని కవిత్వం బాటలు వేసిందని విమర్శకులు అభిప్రాయపడ్డారు. 

ఇతడు తన విద్యార్ధులను కథారచన వైపుకు ప్రోత్సహించడం వలన వారు తెలంగాణ సాహిత్య పరిషత్తు తృతీయ బహుమతిని గెలుచుకున్నారు. ఇతడు పాఠశాలలో అసోసియేట్ ఎన్.సి.సి. అధికారిగా దశాబ్ద కాలంపాటు సేవలందించాడు. ఈ శిక్షణ తీసుకున్న విద్యార్ధులు సైన్యంలో చేరి దేశరక్షణలో సేవలందిస్తున్నారు.thumb|శీలం భద్రయ్య రాసిన "గంగెద్దు" కథలు  
"శీలం భద్రయ్య విద్యావంతుడు. తెలుగు అధ్యాపకుడు. కథ, కవిత్వంలో యాసనే శ్వాసగా బతుకుతున్నవాడు. తెలంగాణ భాష, వస్తువు, శిల్పం, రచనా సౌందర్యాన్ని ఇనుమడించి కథలు రాస్తున్నాడు. బోయ జంగయ్య తరువాత కథామెరుపును దక్షిణంవైపు మళ్ళించాడు. తీరాంధ్ర, రాయలసీమ మాండలిక కథకు ధీటుగా తెలంగాణ కథను పండిస్తున్నాడు." అని వేముల ఎల్లయ్య ప్రశంసించాడు.
రచనలు
 తెలుగు సాహిత్యం (2017),  తెలుగు అకాడమి ప్రచురణ
 లొట్టపీసు పూలు (కథలు) (2020)
 గంగెద్దు (కథలు) (2021)
 ఖూనీ (నాటిక) (2022)
 ముస్తాదు (కవిత్వం (2025)
 పేర్పు (విభిన్న వ్యాసాలు) (2025)

 సంపాదకీయం 

 అంకురం (బాలల కవిత్వం) (2019)  
 యాస (కాళోజి యాది కవితా సంకలనం) (2020)

నటన
భద్రయ్య కోమలి కళా సమితి నల్లగొండ నాటక సంస్థలో సభ్యుడు. ఈ సంస్థ తెలంగాణ రాష్ట్ర భాషా సాంస్కృతిక శాఖ సౌజన్యంతో 25,26,27 జులై 2022 తేదీల్లో రాష్ట్రస్థాయి నాటకోత్సవాలను నిర్వహించింది. కోమలి నాటక సంస్థ తరపున అన్నట్టు మనం మనుషులం కదూ అనే నాటికని ప్రదర్శించి ఉత్తమ నటుడిగా స్థానిక శాసనసభ్యులు కంచర్ల భూపాల్ రెడ్డి చేతులమీదిగా పురస్కారం అందుకున్నాడు.
పలు షార్ట్ ఫిల్మ్ లు, ఫిల్మ్ ల ప్రకటనలలో కూడా నటించారు.

పురస్కారాలు

 ఉత్తమ ఉపాధ్యాయ పురస్కారం 2018,  తెలంగాణ ప్రాంతీయ ఉపాధ్యాయ సంఘం 
 జిల్లా ఉత్తమ కవి పురస్కారం, ప్రపంచ తెలుగు మహాసభలు 2017,  తెలంగాణ ప్రభుత్వం
 ఉత్తమ ఉపాధ్యాయ పురస్కారం 2019, నల్లగొండ జిల్లా విద్యాశాఖ
 రాష్ట్ర ఉత్తమ ఉపాధ్యాయ పురస్కారం 2020, గాంధీ గ్లోబల్ ఫ్యామిలీ, గాంధీ జ్ఞాన ప్రతిష్ఠాన్
 ఉత్తమ కథా రచయిత పురస్కారం 2022, స్వాతంత్ర్య వజ్రోత్సవాలు, తెలంగాణ ప్రభుత్వం
 “తెలంగాణ జాతీయ సమైక్యతా వజ్రోత్సవాలు” సందర్భంగా “స్వాతంత్ర్య సమరయోధులు & కళాకారులకు జిల్లాస్థాయి పురస్కారం- 17 సెప్టెంబరు 2022

 ఇతర లింకులు 

 https://archive.org/details/yasa-e-book
 https://archive.org/details/praja-sahithi-aug-2025
 https://archive.org/details/gangeddureview
 https://archive.org/details/musthadu-e-book_202506
 https://archive.org/details/lotta-peesu-poolu
 https://archive.org/details/437b-8009-03-crop-311854
 https://archive.org/details/darwaza-magazine-12-02-2023-page-26-page-0001
 https://archive.org/details/sheelam-bhadraiah-lottapeesu-poolu-diaspora-stories/page/n1/mode/2up
 https://archive.org/details/20230106_20230106_1308

మూలాలు

వర్గం:తెలుగు రచయితలు
వర్గం:ఉత్తమ ఉపాధ్యాయులు
వర్గం:తెలంగాణ రచయితలు
వర్గం:1980 జననాలు
వర్గం:జీవిస్తున్న ప్రజలు
వర్గం:నల్లగొండ జిల్లా కవులు